kardosdrur/scandi-wiki huggingface dataset:
20’er i byen

20’er i byen er den anden EP af den danske rapper TopGunn under det daværende kunstnernavn Shaq Boosie, der udkom den 28. november 2011 via CHEFF Records og ArtPeople.

Modtagelse

Anmeldelser 
Andreas Fehmerling Misser, der er anmelder for Soundvenue, tildelte albummet fire ud af seks stjerner. Han mente, at udgivelsen var "et lovende udspil fra det nyeste skud på den københavnske musikklan, der mest af alt emmer af uspoleret og antidogmatisk ungdom". Danni Toma, der er feature på ‘Hamrende skæv’, sørger ifølge Misser "for yderligere frisk blod og en overordentlig stor forkærlighed for røg. Han mente videre, at udgivelsen befinder sig "i grænselandet mellem klassisk laidback vestkyst og mere bastant, britisk grime-lyd, hvor Shaq dog ofte har så travlt, at flere skæringer ender som kortere fragtmenter snarere end reelle sange".

Spor

Referencer 

TopGunn-album
Album fra 2011
Fjederkonstant

Fjederkonstanten beskriver et objekts elasticitet, så længe Hookes lov gælder. Jo større fjederkonstanten er, jo mindre elastisk er objektet. Konstanten er mest kendt for at kunne bruges til at beskrive fjedre, hvorfor den har det navn.

Hvis en fjeder strækkes, vil den yde en kraft modsat udstrækning, og den vil ligeledes yde en modsatrettet kraft, hvis fjederen sammenpresses. Ifølge Hookes lov er kraften  og forskydningen  proportionale

hvor  er proportionalitetskonstanten, og  er fjederkonstanten. Det ses, at en fjeder med en høj fjederkonstant vil yde stor modstand over for en udstrækning ift. en fjeder med en lille fjederkonstant. En fjeder, der ikke kan udstrækkes eller sammenpresses overhovedet, har således en uendelig fjederkonstant.

Hvis kraften erstattes af spændingen, og udstrækning erstattes af tøjningen, bruges Youngs modul i stedet.

Kildehenvisninger 

Klassisk mekanik
Fysiske konstanter
Materialevidenskab
Mørk (album)

Mørk er debutalbummet af danske gruppe Ganger, der blev udgivet den 21. september 2019 via pladeselskabet Yachtvej.

Baggrund 
Albummet er første del af en planlagt trilogi benævnt “Mørktropisk”, der ifølge hensigterne skal være afsluttet i 2021.

Modtagelse

Anmeldelser 
Albummet fik gode anmeldelser i de danske medier.

Ifølge Christian Wolkoff, der er anmelder musikmagasinet Soundvenue, er Mørk et af de mest ambitiøse debutalbum længe set. Han mente, at albummet ikke er 'klassisk musikalbum', men "i højere grad er en collage af lyde, sange, citater, inspirationer, anekdoter og historier", men hvor alt ifølge Wolkoff er "gennemtænkt ned til mindste detalje". Det påpeges, "at have verdens største ambitioner giver ikke nødvendigvis verdens bedste album. Og selv om Ganger har ambitioner nok til en hel horde at nye bands, så er det ikke fordi, at alt lykkes på ’Mørk’ – nogle gange bliver det simpelthen for obskurt" og kvitterer med fem ud af seks stjerner.

GAFFAs anmelder, Simon Heggum, mente, at "trods brugen af feltoptagelser, genreskift og alternative lydkilder er Mørk et vaskeægte popalbum" og mente, at albummet er et "utrolig godt et af slagsen. Måske endda et af årets bedste". Ifølge Heggum er "Gangers stærkeste kort den insisterende trang til at eksperimentere", og i stedet for at være et "småkedeligt artpop-album" er "en knyttet næve, der skal ramme en muskel, som ikke har løftet noget tungt i lang tid", der har en "lille stykke unikt lyd, der mest af alt minder om en mere radiovenlig version af den kantede artpop, som Den Fjerde Væg og førnævnte Skammens Vogn har forsøgt at levere i lang tid". Samlet set tildeler han albummet fem ud af seks stjerner.

Ralf Christensen fra Information var ligeledes positiv og kaldte Mørk et "fremragende debutalbum". Han har skrevet, at "Mørk crasher som en elektronisk Radiohead-plade fra årtusindskiftet. Det ramler og skramler, og der er mærkværdige citater fra 80’er-B-film. Man kan falde over møblementerne, der roder så smukt i sangene" og "[h]er er så også reminiscenser af Lars H.U.G.s tidlige radikalisme og Medina i hendes mest elektromelankolske øjeblikke. Og så er der kineserier, elektronisk opløste stemmer, skingre kor, som blev de råbt fra gadeplan".

Simon Lund fra Politiken tildelte ligeledes albummet fem ud af seks hjerter.

Priser 
Sangen 'Olympisk' blev kåret som årets 3. bedste danske sang af Soundvenue, og den fik Steppeulven-prisen 2020 for årets sang. Den var i uge 50 Ugens Uundgåelige på P3.

Spor

Referencer 

Ganger-album
Dansehallens Erobrer

Dansehallens Erobrer er den første EP af den danske rapper TopGunn, der udkom i 2010.

Baggrund 
Udgivelsen på fem numre var ifølge Pelle Peter Jensen fra Soundvenue "ren freestyle, og ep’en var generelt produceret lynhurtigt og ret slummet. Andetsteds er EP'en karakteriseret som "hjemmelavet og slummet digital dancehall" og "friskt, snavset og improviseret".

Albummet kunne downloades via dancehall.dk, som var et forum for både "dancehalltraditionalister og eksperimenterende digitaltilhængere", men hvor der også var problemer indbyrdes imellem. TopGunn udtalte om udgivelsen, at

Spor 
Rækkefølgen af nedenstående numre er ikke nødvendigvis korrekt.

Referencer 

TopGunn-album
Album fra 2010
Karina Sævik

Karina Sævik (født 24. marts 1996) er en norsk fodboldspiller, der spiller som midtbanespiller for den tyske Frauen-Bundesliga klub Wolfsburg og for Norge. Hun blev udtaget til truppen der repræcenterede Norge ved VM i fodbold for kvinder 2019.

Klubkarriere
Sævik spillede for klubben Avaldsnes IL fra 2013 til 2015. Hun spillede for Kolbotn Fotball fra 2016 til juni 2019, og for Paris Saint-Germain Féminine fra juli 2019.

Den 16. september 2020 bekendtgjorde den tyske klub Wolfsburg at de havde skrevet en to-årig kontrakt med Sævik.

Referencer

Eksterne henvisninger 
 

Kvindelige fodboldspillere fra Norge
Fodboldspillere fra VfL Wolfsburg (kvinder)
Grundtilstand

Grundtilstanden af et kvantemekanisk system er den stationære tilstand med den laveste energi kaldet nulpunktsenergien. En exciteret tilstand er derimod enhver tilstand med højere energi. Inden for kvantefeltteori kaldes grundtilstanden for vakuum-tilstanden eller bare vakuum.

Hvis der eksisterer flere grundtilstande kaldes de for degenererede, hvilket ikke er ualmindeligt. Degenerering opstår, når en unitær operator virker ikke-trivielt på en grundtilstand og kommuterer med systemets Hamilton-operator.

Ifølge termodynamikkens tredje lov er et system i grundtilstanden, når temperaturen har nået det absolutte nulpunkt. Degenereringen bestemmer altså entropien. Mange systemer, såsom krystalgitre, har en unik grundtilstand og har derfor en entropi på nul ved det absolutte nulpunkt.

Kvantemekanik
Branco

Branco har flere betydninger:

Personer 
 Branco (fodboldspiller) - brasiliansk fodboldspiller
 Branco (rapper) - dansk rapper

Steder 
 Ilhéu Branco - ø i øgruppen Barlavento i Kap Verde
Vildagliptin

Vildagliptin et oralt antidiabetikum. Den hører under gruppen gliptiner.

Referencer 

Lægemidler
Hassel-pyramideugle

Hassel-pyramideugle (Amphipyra perflua) er en natsommerfugl i familien Ugler. den er fundet fra det nordlige Europa, over Sibirien og så langt mod øst som i Korea.
Bestanden i Danmark menes at være på  under 500 eksemplarer og den er regnet som en kritisk truet på den danske rødliste 2019.  De har et vingefang på  44–54 mm. De flyver fra juli til september. Larverne lever på flere forskellige arter  træer, som hvidtjørn, poppel, pil, elm, hassel, slåen og æbletræer.

Kilder og henvisninger

Hassel-pyramideugle på naturbasen.dk hentet 3. januar 2021
 Fauna Europaea
 Lepiforum.de

Natsommerfugle
Kro (anatomi)

Kroen er en tyndvægget udvidelse af spiserøret hos mange fuglearter, som bruges til opbevaring af føde inden denne fordøjes. Foruden hos fugle findes kroen hos snegle, regnorme, igler og insekter.

Referencer

Anatomi
Equin coronavirus

Equin coronavirus (ECoV) er en coronavirus i betacoronavirus-slægten. 
Den rammer heste og æsler.

Symptomer på ECoV-infektion er anoreksi, sløvhed, feber og diarré.
Det er voksne heste der overvejende bliver ramt og der er sædvanligvis lav dødelighed.
Dog kan der være højere dødelighed for miniatureheste og unge dyr.

ECoV menes ikke at smitte mennesker.
Smittevejen hest og hest imellem er via afføring.

ECoV forekommer i Danmark.

Henvisninger 

Coronaviridae
Hans Hateboer

Hans Hateboer (født d. 9. Januar 1994) er en hollandsk professionel fodboldspiller, som spiller som højre-back for den italienske klub Atalanta og det hollandske landshold.

Hateboer er et produkt af FC Groningens ungdomsakademi. Han spillede 3 og en halv sæson for Groningens førstehold før at han i januar 2017 skiftede til Atalanta.

Eksterne henvisninger 

Fodboldspillere fra Holland
Stepzologi

Stepzologi er det første soloalbum af musikeren Stepz, der blev udgivet den 12. september 2019 via Universal Music.

Modtagelse

Anmeldelser 
Emil Hansen, der er anmelder for Soundvenue, skrev, at "Stepz følger i sine rapkumpaners fodspor som soloartist, men bringer ikke meget nyt til torvs. ’Stepzologi’ er gaderap med latininspirerede indslag, og selv om der er stærke vers og små antræk til en ny lyd undervejs, viser albummet dansk rap anno 2019 i et vadested" og tildelte albummet tre ud af seks stjerner.

Anders Hjortskov, der er anmelder for GAFFA, tildelte ligeledes albummet tre ud af seks stjerner.

Priser 
Albummet var ved Danish Music Awards 2020 nomineret til Årets danske album, men prisen gik til Branco og Gillis fællesalbum Euro Connection.

Spor

Referencer 

Stepz-album
Album fra 2019
Tom Pidcock

Thomas "Tom" Pidcock (født 30. juli 1999 i Leeds) er en professionel cykelrytter fra Storbritannien, der fra 1. februar 2021 er på kontrakt hos . Han deltager i cykelcross, landevejscykling og mountainbike, hvor han som junior har vundet VM-medaljer i alle discipliner.

Referencer

Eksterne henvisninger 

 
 

Mandlige cykelryttere fra England
Cykelcrossryttere
Olympiske mestre fra Storbritannien
Cykelryttere ved sommer-OL 2020
Medaljevindere ved sommer-OL 2020
Eli Iserbyt

Eli Iserbyt (født 22. oktober 1997) er en professionel cykelrytter fra Belgien, der er på kontrakt hos . Han foretrukne disciplin er cykelcross.

Den 8. november 2020 vandt han sit første europamesterskab i cyklecross på eliteniveau.

Referencer

Eksterne henvisninger 

 
 

Mandlige cykelryttere fra Belgien
Cykelcrossryttere
Kommunal- og amtsrådsvalg 2001

Kommunal- og amtsrådsvalget 2001 blev afholdt tirsdag den 20. november 2001 for valgperioden 1. januar 2002 til 31. december 2005.

Mandatfordeling

Amtsråd

Kommunalbestyrelser 

Politiske valg i 2001
2001
2001
Arne Ebdrup

Arne Ebdrup (født 18. april 1929 i Ravnkilde Sogn, Himmerland; død 10. januar 2013 i Store Heddinge) var en dansk politiker fra Det Konservative Folkeparti, der var borgmester i Stevns Kommune fra 1978 til 1989.

Ebdrup var født og opvokset i Lille Rørbæk i Ravnkilde Sogn i Himmerland som søn af Kristen Karl Anton Ebdrup og Krestine Ane Marie f. Sørensen. Han havde fra 1943 til 1947 plads ved landbruget og gik fra 1944 til 1945 på Solhverv Kostskole i Vebbestrup. I 1947 blev han indskrevet på Ranum Statsseminarium, men skiftede til Vordingborg Statsseminarium, hvor han i 1952 blev uddannet lærer. 1952-1954 aftjente han værnepligt ved livgarden, og i 1954 blev han ansat som lærer ved Store Heddinge Skole. I 1958 blev han medlem af byrådet i Store Heddinge Købstad, hvor han bl.a. var viceborgmester samt formand for skoleudvalget og miljø- og planlægningsudvalget. Efter kommunalvalget i 1978 blev Ebdrup konstitueret som borgmester og afløste dermed Venstres Knud Ravnshøj, der kun havde siddet et enkelt år i borgmesterstolen, eftersom han i 1977 afløste Stevns Storkommunes første borgmester, Frede Christoffersen (Venstre). Ebdrup sad herefter knapt 12 år i borgmesterstolen frem til valget i 1989, hvorefter han afløstes af socialdemokraten Gina Øbakke.

Referencer 

Borgmestre fra Det Konservative Folkeparti
Tidligere borgmestre fra Danmark
Lidl-Trek (kvinder)

Lidl-Trek er et professionelt cykelhold for kvinder, som blev etableret med start fra 1. januar 2019. Holdet er baseret i USA, og deltager i eliteløb i landevejscykling.

Holdet

2023

Sejre

2022

Sejre

2021

Sejre

2020

Sejre

2019

Sejre

Referencer

Eksterne henvisninger 

 

Cykelhold fra USA
Cykelhold for kvinder
Etableret i 2019
Kaj Linderstrøm-Lang

Kaj Ulrik Linderstrøm-Lang (29. november 1896 – 25. maj 1959) var en dansk proteinforsker, der var leder af Carlsberg Laboratorium fra 1939 til sin død.

Blandt hans vigtigste videnskabelige bidrag var udviklingen af fysiske tørreteknikker til undersøgelse af proteinstrukturer og funktioner (særligt
hydrogen–deuteriumudveksling), og hans definitioner af proteiners primære, sekundære, tertiære og kvartenære strukture.

Linderstrøm-Lang dedikerede sig fuldt til forskning i proteiner, og han oplærte en helt generation af fremtrædende videnskabsfolk.
Linderstrøm-Lang var også forfatter, musiker og historiefortæller. Han var aktiv i modstandsbevægelsen under besættelsen.

I 1956 blev han valgt som Foreign Member of the Royal Society (ForMemRS).

Referencer 

Biokemikere fra Danmark
Ansatte ved Carlsberg Laboratorium
Modtagere af H.C. Ørsted Medaljen
J.A. Christiansen

Jens Anton Christiansen (6. september 1888 - 28. juli 1969) var en dansk kemiker og professor i kemi ved Københavns Universitet, hvor han blev udnævnt i 1931.

I begyndelsen af sin karriere forskerede han i biofysisk kemi, og arbejdede sig senere over i uorganisk kemi, hvor han især forskede i svovl- og borforbindelsers kemi. Mod slutningen af sin karriere forskerede han i reaktionskinetikken.

Christiansen blev medlem af Videnskabernes Selskab i 1934 og var medstifter af Acta Chemica Scandinavica i 1947.

Medlemmer af Kungliga Vetenskapsakademien
Medlemmer af Videnskabernes Selskab
Modtagere af H.C. Ørsted Medaljen
Professorer fra Københavns Universitet
Xolo Maridueña

Ramario Xolo Ramirez (født den 8. juni 2001), kendt som Xolo Maridueña, er en amerikansk skuespiler. Han er bedst kendt i Netflix-serien Cobra Kai, hvor han spiller rollen som Miguel Diaz.

Personal life 
Maridueña blev født i Los Angeles, Californien. Han er af mexicansk, cubansk og ecuadoriansk herkomst. Hans navn stammer fra Nahuatl Lord, Xolotl. Han er også en streamer på Twitch & streams spil på sin kanal Xolo Crunch.

Cubansk-amerikanere
Equinox (dansk tv-serie)

Equinox er en dansk overnaturlig thriller Netflix-serie lavet af Tea Lindeburg, baseret på den danske podcast Equinox 1985. Serien havde premiere den 30. december 2020 og har Danica Curcic i hovedrollen som Astrid, en ung kvinde, der undersøger sin søsters forsvinden tyve år før.

Plot 

I 1999 er den ni år gamle Astrid traumatiseret af den mystiske forsvinden af sin søster Ida sammen med sin skoleklasse, der fejrer deres eksamen på en typisk dansk måde. Astrid lider af mareridt og forfærdelige visioner efter tragedien. Tyve år senere, da hun finder ud af, at den eneste resterende overlevende fra klassen på mystisk vis er død, beslutter Astrid at undersøge, hvad der skete i 1999. Da hun begynder at udforske begivenhederne for længe siden, opdager hun en mørk og foruroligende sandhed, der involverer hende på måder, hun aldrig forestillede sig.

Modtagelse 
Claus Nygaard Petersen, der er anmelder for Ekkofilm, tildelte serien fem ud af stjerner og mente, at "[d]et er den bedste danske Netflix-serie til dato".

Medvirkende 
 Danica Curcic som Astrid
 Lars Brygmann som Dennis
 Karoline Hamm som Ida
 Hanne Hedelund som Lene
 Viola Martinsen som Astrid, 9 år
 Fanny Bornedal som Amelia
 August Carter som Jakob
 Ask Truelsen som Falke
 Alexandre Willaume som Henrik
 Peder Holm Johansen som Torben
 Rasmus Hammerich som Mathias
 Zaki Nobel Mehabil som David
 Tina Gylling Mortensen som Doris
 Susanne Storm som Isobel

Episoder

Referencer

Eksterne henvisninger 
 

Danske tv-serier fra 2020'erne
Tv-serier fra Netflix
Netflix-serier fra Danmark
Gerry Marsden

Gerald "Gerry" Marsden (født 24. september 1942, død 3. januar 2021) var en engelsk sanger, sangskriver, musiker og tv-personlighed. Han var bedst kendt som leder af og sanger i Gerry and the Pacemakers, hvor også hans storebror, Freddie Marsden, spillede.

Gerry and the Pacemakers 
Gerry and the Pacemakers er den næstmest kendte gruppe (efter The Beatles), der i 1960'erne opstod i Liverpool. Som The Beatles var også Gerry and the Pacemakers hovedpersoner i en musikfilm, Ferry Cross the Mersey (1965).

Gruppen blev dannet i 1959 og havde ligesom The Beatles Brian Epstein som manager. Som Beatles spillede Gerry and the Pacemakers også i deres tidlige år i Hamborg ud over i hjembyen. 

I 1963 udgav de deres første single, "How Do You Do It?", som The Beatles havde fravalgt, og singlen nåede den britiske førsteplads. Senere samme år fulgte singlerne "I Like It" og "You'll Never Walk Alone", der ligeledes blev nummer ét. De følgende år udgav gruppen flere sange, men successen aftog efterhånden, og i 1966 blev gruppen opløst.

Solokarriere 
Efter gruppens opløsning fik Gerry Marsden en karriere på tv, især i børneprogrammer. Desuden optrådte han i kabareter samt i musicalen Charlie Girl.

I 1980'erne genindspillede han et par af de mest populære sange fra Pacemaker-tiden, og med dem indtog han igen førstepladsen på den britiske hitliste. En af disse var "You'll Never Walk Alone", som han sammen med en række andre kunstnere indspillede efter en brand på Valley Parade-stadionet i Bradford som støtte til ofrene. Marsden blev dermed den første kunstner til at blive nummer ét med to forskellige udgaver af samme nummer. Tilsvarende indspillede han få dage efter Hillsborough-tragedien i april 1989, hvor 96 tilhængere af Liverpool FC omkom, en støttesingle med "Ferry Cross the Mersey" sammen med blandt andre Paul McCartney og Holly Johnson, også her som støtte for ofrene. Få uger senere fremførte han sangen til finalen i FA Cuppen, der stod mellem de to Liverpool-klubber, Liverpool FC og Everton FC.

I 1993 skrev han med hjælp fra Ray Coleman biografien You'll Never Walk Alone, og på baggrund af bogen blev der lavet en musical med titlen Ferry Cross the Mersey, som turnerede i Storbritannien, Australien og Canada.

Marsden hjerteoperationer i 2003 og 2016 og bekendtgjorde i 2018, at han gik på pension. Alligevel mødte han op til en Take That-koncert afholdt på Liverpool FC's stadion, Anfield Road, efter at klubben i juni 2019 havde vundet Champions League, og Marsden sang her "You'll Never Walk Alone", der gennem årene var blevet klubbens kendingsmelodi.

Privatliv 
Gerry Marsden blev i 1963 gift med Pauline Behan, og parret fik to døtre.

Referencer

Eksterne henvisninger 
 

Musikere fra England
Komponister fra England
Kommunal- og amtsrådsvalg 1997

Kommunal- og amtsrådsvalget 1997 blev afholdt tirsdag den 18. november 1997 for valgperioden 1. januar 1998 til 31. december 2001.

Mandatfordeling

Amtsråd

Kommunalbestyrelser 

Politiske valg i 1997
1997
1997
Charlotte Bach Thomassen

Charlotte Bach Thomassen (født 20. juni 1976 i Grindsted) er tidligere generalsekretær i Det Danske Spejderkorps og siden 2018 formand for DGI (Danske Gymnastik- & Idrætsforeninger).

Referencer 

Altinget – Charlotte Bach Thomassen

Personer fra Grindsted
Det Danske Spejderkorps
Movistar Team Women

Movistar Team Women er et professionelt cykelhold for kvinder, som blev etableret med start fra 1. januar 2018. Holdet er baseret i Spanien, og deltager på UCI Women's World Tour i landevejscykling.

Holdet

2023

Sejre

2022

Sejre

2021

Sejre

2020

2019

2018

Referencer

Eksterne henvisninger 

 

Cykelhold fra Spanien
Cykelhold for kvinder
Etableret i 2018
Maurice White

Maurice White (født 19. december 1941 i Memphis, Tennessee - død 4. februar 2016 i Los Angeles, Californien) var en amerikansk sanger, sangskriver og musikproducer. Han var grundlægger af og producent for bandet Earth, Wind & Fire, og tjente som bandets co-forsanger med Philip Bailey.

Maurice White døde i februar 2016 i sit hjem i Los Angeles på grund af Parkinsons sygdom. Han blev 74 år gammel.

Singer-songwritere fra USA
Musikproducere fra USA
DM i landevejscykling 2010

Danmarksmesterskaberne i landevejscykling 2010 blev afholdt fra 24. – 27. juni 2010 i Hobro i Jylland. Konkurrencerne for U23 blev afholdt 28. og 30. maj i Randers.

Medaljeoversigt

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2010
2010
Tomas Pietrangeli

Tomas Pietrangeli (født 27. maj 1972) er administrerende direktør for Dagrofa-koncernen.

Pietrangeli er uddannet cand.merc. i International Marketing & Management (IMM) fra Handelshøjskolen i København. I 1996 blev hans ansat i Procter & Gamble og har efterfølgende været ansat i Royal Unibrew TDC, Reckitt Benckiser og Arla Foods, hvorefter han blev hentet til Dagrofa i 2018 som CEO.

Henvisninger 

Dagrofa
Direktører fra Danmark
Danskere i 1900-tallet
Danskere i 2000-tallet
Personer i Kraks Blå Bog
Jan Bech Andersen

Jan Flemming Bech Andersen (født 8. august 1968 i Greve Strand) er en dansk forretningsmand, som siden 2017 har været CEO for rederiet Clearlake, der er en del af den internationale Gunvor Group. I 2013 gik han med en millioninvestering ind i fodboldklubben Brøndby IF.

Referencer

Eksterne henvisninger 
 Jan Bech Andersen hos Altinget.dk

Personer fra Greve
Brøndby IF
Johannes Irgens

Johannes Irgens (født 11. august 1785, død 13. juli 1863) var en dansk-norsk blikkenslager og opfinder, der virkede i København.

Baggrund 
Johannes Irgens blev født i Røros 11. august 1785, som søn af Ingerid Olsdatter Langen og Christian Fredrik Irgens. Hans farbror, Henning Irgens, var blikkenslager i København, og da han døde i 1811, efterlod han sig enke og to døtre, men ingen sønner til at overtage forretningen. Det blev i stedet Johannes Irgens.

Irgens som opfinder 
Blikkenslagerfirmaet Irgens havde allerede under Englandskrigene gjort sig positivt bemærket med en forbedret tilvirkning af tranlamperne i Københavns gader. Irgens fik senere adgang til et fransk patent på en ny type olielamper, "arganske" lamper (efter opfinderen), og solgte dem fra sit værksted. Derefter satte Johannes Irgens sig ind i brugen af gas til belysning og tilvirkede et apparat til udvikling af gas. Det blev brugt ved indgangen til hans egen bolig i Skindergade, og det var første gang man i København så gasbelysning på gaden. I 1819 var han kommer så langt, at han søgte - og fik - kongelig tilladelse til at udvikle gasapparater og demonstrere brugen af gasbelysning. To andre ansøgere fik lignende tilladelser.

I 1819 kom passagerskibet Caledonia som det første dampskib til Danmark. Foruden sin faste rutetrafik mellem København og Kiel havde skibet også en lukrativ beskæftigelse om søndagen i form af sejlads på Øresund fra Toldboden til Bellevue og Charlottenlund. Irgens var interesseret i at komme ind på dette marked, men i stedet for at købe et dampskib, udviklede han et maskineri, baseret på et tandhjul, drevet af en vægtstang, der blev betjent af bådens besætning. I 1821 indleverede han en patentansøgning på opfindelsen og fik fem års eneret på sit maskineri. Han gik i kompagniskab med hofmedaljør Conradsen og F. E. Lohse og fik bygget Maskinbaaden, som man indrykkede annoncer for i 1821 og 1822, med en lidt lavere pris end den, Caledonias ejere forlangte. De muskeldrevne maskinerier har gennemgående haft det svært på andet end helt korte distancer, og efter 1822 hørte man ikke mere til projektet.

Familie 
Johannes Irgens blev gift med Sophie Amalie Hansen (født 26. december 1797, død 13. januar 1884). Der var ni børn i ægteskabet.

Noter 

Blikkenslagere fra Danmark
DM i landevejscykling 2009

Danmarksmesterskaberne i landevejscykling 2009 blev afholdt fra 25. – 28. juni 2009 i Sønderborg. Konkurrencerne for U23 blev afholdt 12. og 14. juni i Sønder Vilstrup.

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2009
2009